
REFERAT

pentru avizarea Planului Urbanistic Zonal „Locuinte colective 
si functiuni complementare – spatii comerciale si birouri” Calea Mosnitei, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U22008-002741/22.04.2008, prin care se solicită avizarea din punct de vedere urbanistic a Planului Urbanistic Zonal „Locuinte colective si functiuni complementare – spatii comerciale si birouri” – Calea Mosnitei, Timişoara

Având în vedere cerinţele Certificatului de Urbanism nr. 6618 din 19.10.2007.

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic Zonal „Locuinte colective si functiuni complementare – spatii comerciale si birouri”, Calea Mosnitei, Timişoara

Documentaţia este iniţiată de beneficiarul S.C. MAGNUM RESIDENCE S.R.L. şi elaborată de S.C. STUDIO ARCA S.R.L. Timişoara, pr. nr. 234/2008.

Zona studiata este amplasata in teritoriul administrativ al municipiului Timisoara, in partea estica a orasului, avand in apropiere traseul inelului IV si dincolo de acesta Cartierul Kuncz. Terenul este marginit la sud, vest si nord de Canalul Subuleasa, iar la est de parcela cu nr. top. 8330 cu drum de acces.  

In cadrul PUG Timisoara s-a stabilit ca aceasta zona este rezervata pentru institutii si servicii publice cu zone de spatii verzi.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice.

Pentru acest Plan Urbanistic Zonal a fost obtinut avizul CJT nr. 56 din 30.04.2008 eliberat de Consiliului Judetean Timis.

Prin prezentul Plan Urbanistic Zonal „Locuinte colective si functiuni complementare - spatii comerciale si birouri” – Calea Mosnitei, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.

Terenul aflat în proprietatea S.C. MAGNUM RESIDENCE S.A. are o suprafata totala de 8 506 mp si este identificat prin C.F. nr. 3207 - Timisoara, nr. cad. 8327 cu o suprafaţă de 6957 mp si nr. cad. 8328 cu o suprafata de 1549 mp.
Prin prezentul Plan Urbanistic Zonal se propune functiunea de locuinte colective si functiuni complementare – spatii comerciale si birouri in regim de inaltime D+P+6E+Er si partial D+P+10E+2Er spre inelul IV. Intre cladirile propuse se formeaza curti interioare semiprivate sau curti deschise spre zona publica a trotuarelor, amenajate ca spatii verzi (min. 10% din suprafata terenului). Accesul spre locuinte se va face la nivelul parterului prin case de scara care coboara si in parcajul amenajat in demisol. Cladirile vor fi dotate cu lifturi care vor permite si deplasarea persoanelor cu handicap locomotor.

Terenul este accesibil pietonal si auto dinspre est prin intermediul unui drum secundar care face legatura cu Inelul IV şi va permite accesul maşinilor de intervenţie conform avizului Comisiei de Circulaţie nr. TH2008-003686/09.05.2008.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. si sub rezerva dotarii in mod obligatoriu a imobilelor cu lift conform reglementarilor in vigoare.

Indicii propuşi prin documentaţie sunt:

POT max locuinte = 40 %

CUT max  =  3,5

CUT max suprateran =  3

Regim de inaltime max. D+P+10E+2Er

Spatii verzi min 10%


Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic Zonal „Locuinte colective si functiuni complementare - spatii comerciale si birouri” – Calea Mosnitei, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

